  Удмуртиысь тазалыкез утёнъя министерстволэн пресс-службаез Майя Бывальцева Удмуртиысь Клинкая но диагностикая элькун центрлэн рос-прос тупатъям лабораторияз нуналаз 1 сюрсозь ПЦР-эскеронъёс лэсьтыны быгатозы. Висъетэз выльдэм сяна, отчы 16 миллион манетлэсь трослы выль тӥрлык басьтӥзы. «Лабораториез выльдон выль коронавирус инфекцилы ПЦР-эскеронъёслэсь лыдзэс 360-ысь 1 сюрсозь будэтыны луонлык сётоз. Ковидэн висьсёс йылон вакытэ со уката но кулэ – пациентъёс эскеронъёслы йылпумъянъёсты ӝоггес баьтыны быгатозы»Анна Зайцева, Клинкая но диагностикая элькун центрысь лабораторилэн кивалтӥсез Центрысь лаборатори молекулярно-генетической эскеронъёс коронавирусъя гинэ ӧвӧл, мукет пласькись висёнъёсъя но эскеронъёс нуэ, озьы ик портмэ висёнъёс кылдыны кышкытлыкъя генетической эскеронъёс ортчытэ. Ватсалом, али Удмуртиысь тямыс лабораториосын коронавирус инфекцилы ПЦР-тестъёс ортчыто. Отын нуналаз 6 сюрс 500 пала эскеронъёс лэсьто. Тодэ вайытом, 20-тӥ толшорлы Удмуртиын коронавируслы 2 миллион 363 сюрслэсь трос эскеронъёс ортчытӥзы ни. 81 сюрс 172 учырын диагноз зэмаз.  Тегъёс: Тазалык эмъяськонниос Ижкар коронавирус Удмуртия  